OpenLLM-France/wikimedia huggingface dataset:
# Why Pick on Me?

Why Pick on Me? és un curtmetratge mut de comèdia de clatellades produït per Hal Roach i protagonitzat per Harold Lloyd. Es va estrenar el 13 d'octubre de 1918.

## Argument

Un dia d'estiueig, una dona presenta la seva bonica filla (Bebe Daniels) al milionari Kaleb Kale i tots dos surten a passejar. Harold és un jove sense un ral però amb força recapta amb les noies de la platja. En veure la noia passejant amb Kale, farà tots els possibles per aconseguir cridar la seva atenció. En diferents situacions ambientades en el passeig a la vora del mar, en una parada de fira o en una gelateria, es barallarà amb Kale i amb una parella amb qui coincidiran, el senyor Ham i la senyora Egg. Acabarà sent perseguit per diferents policies fins que aconseguirà fugir dins un bot remant pel riu.

## Repartiment

* Harold Lloyd
* Snub Pollard
* Bebe Daniels
* William Blaisdell
* Sammy Brooks
* Harry Burns
* William Gillespie
* Helen Gilmore
* Lew Harvey
* Bud Jamison
* James Parrott

## Referències

* ↑ «Why Pick on Me?». The Moving Picture World, 19-10-1918, pàg. 446.
* ↑ Epting, Charles L. Bebe Daniels: Hollywood's Good Little Bad Girl (en anglès). McFarland, 2016-08-26, p. 199. ISBN 978-1-4766-2532-4.

## Enllaços externs

* Pel·lícula complerta a YouTube
# Colibrí de Matthews

El colibrí de Matthews (Boissonneaua matthewsii) és una espècie d'ocell de la família dels troquílids (Trochilidae) que habita els boscos dels Andes del sud-est de Colòmbia, Equador i el Perú.
# Arcicóllar

Arcicóllar és un municipi de la província de Toledo a la comunitat autònoma de Castella-La Manxa. Limita amb Camarena, Recas, Camarenilla i Fuensalida.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 575 | 589 | 585 | 562 | 551 | 553 | 576 | 622 | 670 | 720 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Antonio Cubillo Saavedra | AP/PDP/UL | 19/04/1979 |
| 1983 - 1987 | Antonio Cubillo Saavedra | AP/PDP/UL | 28/05/1983 |
| 1987 - 1991 | Antonio Cubillo Saavedra | Independent | 30/06/1987 |
| 1991 - 1995 | Francisco Sánchez García | PSOE | 15/06/1991 |
| 1995 - 1999 | José María Holgado Gutiérrez | PP | 17/06/1995 |
| 1999 - 2003 | José María Holgado Gutiérrez | PP | 03/07/1999 |
| 2003 - 2007 | José María Holgado Gutiérrez | PP | 14/06/2003 |
| 2007 - 2011 | José María Holgado Gutiérrez | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Xenobatrachus arfakianus

Xenobatrachus arfakianus és una espècie de granota que viu a Indonèsia.

## Referències

* Richards, S. & Menzies, J. 2004. Xenobatrachus arfakianus. Llista Vermella d'Espècies Amenaçades de la UICN 2006. Consulta: 18 de gener de 2008.
# Batagai

Batagai (rus: Батагай; iacut: Баатаҕай) és un possiólok del nord de la República de Sakhà, a Rússia. Es troba al marge dret del riu Iana.
# Walnut Grove (Tennessee)

Walnut Grove és una població dels Estats Units a l'estat de Tennessee. Segons el cens del 2000 tenia 677 habitants.

## Demografia

Segons el cens del 2000, Walnut Grove tenia 677 habitants, 241 habitatges, i 200 famílies. La densitat de població era de 78 habitants/km².
Dels 241 habitatges en un 33,6% hi vivien nens de menys de 18 anys, en un 75,1% hi vivien parelles casades, en un 6,2% dones solteres, i en un 17% no eren unitats familiars. En el 13,3% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,09.
Per edats la població es repartia de la següent manera: un 21,9% tenia menys de 18 anys, un 10,2% entre 18 i 24, un 30,3% entre 25 i 44, un 27,8% de 45 a 60 i un 9,9% 65 anys o més.
L'edat mediana era de 38 anys. Per cada 100 dones de 18 o més anys hi havia 105 homes.
La renda mediana per habitatge era de 48.906 $ i la renda mediana per família de 57.321 $. Els homes tenien una renda mediana de 37.339 $ mentre que les dones 15.625 $. La renda per capita de la població era de 15.680 $. Entorn del 9,2% de les famílies i el 9,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Walnut Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Walnut Grove». American Fact Finder. Oficina del Cens dels Estats Units, 12-01-2010.
# Colibrí de Hartert

El colibrí de Hartert (Phlogophilus harterti) és una espècie d'ocell de la família dels troquílids (Trochilidae) que habita als boscos dels turons andins del centre i sud-est del Perú.

## Referències

* ↑ «Colibrí de Hartert». Avibase - la base de dades mundial d’ocells. Avibase - la base de dades mundial d’ocells. [Consulta: 22 gener 2022].
* ↑ «Peruvian Piedtail» (en anglès). International Union for Conservation of Nature’s Red List of Threatened Species. [Consulta: 22 gener 2022].
# Calanhel

Calanhel (en bretó Kalanel) és un municipi francès, situat a la regió de Bretanya, al departament de Costes del Nord. L'any 2008 tenia 255 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 459 | 522 | 422 | 362 | 318 | 264 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| 1945-1962 | Guillaume Lucas |
| 1952-1962 | Paul Bourdonnec |
| 1962-1983 | Arthur Lucas |
| 1983-2014 | Yves Le Quéré |
| 2014- | Cyril Jobic |
# Archosargus

Archosargus és un gènere de peixos de la família dels espàrids.

## Taxonomia

Hi ha quatre espècies reconegudes:
* Archosargus aries (Valenciennes a Cuvier i Valenciennes, 1830)
* Archosargus pourtalesii (Steindachner, 1881)
* Archosargus probatocephalus (Walbaum, 1792)
* Archosargus rhomboidalis (Linnaeus, 1758)

## Referències

* "Archosargus". FishBase. Ed. Ranier Froese i Daniel Pauly. {{{month}}} del {{{year}}}. N.p.: FishBase, {{{year}}}.
* Alan Davidson, Mediterranean Seafood, Penguin, 1972. ISBN 0-14-046174-4, pp. 86-108.
# Xian H-20

El Xian H-20 (Chinès: 轰; Hōng-20; a vegades Xian H-X) és el nom d'un projecte xinès per al disseny d'un bombarder estratègic de llarg abast per a la Força Aèria de la Xina. Actualment es troba en desenvolupament per l'empresa xinesa Xi'an Aircraft Industrial Corporation.

## Desenvolupament

Es pretén que el desenvolupament es traduirà en una aeronau que pugui substituir les aeronaus que ja s'utilitzen a la Xina des de la Guerra Freda, com el Xian H-6, una versió de la Tupolev Tu-16 que té 60 anys de servei.1 Segons els mitjans estatals, el nou avió serà un bombarder estratègic amb la capacitat d'atacar els enemics lluny de la Xina (fins a la "segona cadena d'illes", és a dir, les illes Kurils, l'arxipèlag del Japó, les illes Marianes i Indonèsia), amb uns deu tones d'armes i capaç de volar una distància de vuit mil quilòmetres sense ser reaprovisionat de combustible. Segons alguns analistes, aquest avió furtiu podria estar en servei a prop de 2025.
S'ha reportat que el model té la configuració d'una ala voladora, un disseny similar al B-2 Spirit dels Estats Units, i que la seva funció és la d'actuar com una arma d'atac contra les formacions de portaavions de la Marina dels Estats Units. El B-2 Spirit té un rang d'onze mil quilòmetres, més de tres mil del previst per a aquest nou avió xinès, tot i que la indústria de l'aviació xinesa ja ha demostrat que poden desenvolupar una gamma d'avions de llarg abast, com el Xian I-20. No obstant això, aquestes característiques depenen dels motors de reacció i altres aparells desenvolupats en Rússia. No obstant això, tot i que va ser anunciat pel cap de la Força Aèria de la Xina, els seus comentaris no van revelar cap informació sobre el disseny de la aeronau o quin serà el seu missió. Aquesta aeronau, un cop en servei a l'aire, podria augmentar les tensions entre la Xina i diversos països veïns, com ha passat amb el Japó, que s'estan preparant per a una escalada en el desenvolupament i adquisició d'equip militar defensiu donat el ràpid desenvolupament dels militars chinesos.

## Referències

* ↑ «What We Know About China's New Bomber». Popular Mechanics, 06-09-2016 [Consulta: 13 novembre 2016].
* ↑ «China’s Defense Prepares for Overhaul». Aviation Week, 16 frebrero 2016 [Consulta: 13 novembre 2016].
* 1 2 3 «China Wants to Develop a New Long-Range Strategic Bomber». The Diplomat, 13-07-2016 [Consulta: 13 novembre 2016].
* ↑ «China needs long-range strategic bomber: state media». Yahoo!, 07-07-2015 [Consulta: 13 novembre 2016]. Arxivat 2016-11-06 a Wayback Machine.
* 1 2 «Còpia arxivada». Offiziere, 30-07-2015 [Consulta: 13 novembre 2016].
* ↑ «Xian Y-20 (Kunpeng) Long-Range Strategic Airlifter Transport Aircraft (2016)». Military Factory, 11-03-2016 [Consulta: 13 novembre 2016].
* ↑ «China developing new strategic bomber». Janes, 06-09-2016 [Consulta: 13 novembre 2016].
# Battlezone (videojoc de 1980)

Battlezone és una màquina recreativa de combat amb tancs d'acció en primera persona d'Atari, Inc. fabricat el novembre de 1980. El jugador controla un tanc que és atacat per altres tancs i míssils. El joc fa servir uns gràfics vectorials amb dibuix de línies en un monitor vectorial blanc i negre (amb una capa de color verda i vermella). Va ser dissenyat principalment per Ed Rotberg, que va dissenyar molts jocs per a Atari Inc., i després Atari Games, i Sente. Per la seva utilització de la perspectiva en primera persona pseudo-3D combinat amb unes "ulleres de visió" que el jugador es posa, Battlezone de vegades es considera el primer videojoc recreatiu en realitat virtual.

## Referències

* ↑ Dalton, Andrew. «'Battlezone' Classic Mode fulfills the promise of '80s VR». Engadget, 15-12-2016. [Consulta: 23 setembre 2017]. «"It's been 36 years since Atari released Battlezone and effectively created the first-person shooter in the process."»
* ↑ Staff. «A 43-year history of first-person shooters - from Maze War to Destiny 2». GamesRadar, 01-05-2017. [Consulta: 23 setembre 2017]. «"1980s: First-person-shooters become commercialised: Battlezone gives life to the FPS."»
* ↑ Walker, Alex. «Evolution of the First Person Shooter». ABC News, 26-10-2012. [Consulta: 23 setembre 2017]. «"But the one game that many Generation X'ers will identify with when it comes to first-person shooters belongs to Atari and the green, wire-frame worlds within Battlezone."»
* ↑ «Production Numbers». Atari, 1999. Arxivat de l'original el 2013-05-10. [Consulta: 19 març 2012].
* ↑ Dan Harries. The New Media Book. British Film Institute, 2002.

## Enllaços externs

* Battlezone al Killer List of Videogames
* Battlezone al Arcade History database
# Wikispaces

WikiSpaces és un lloc per hostatjar gratuïtament wikis. Els usuaris poden crear les seves pròpies wikis fàcilment. Els wikis gratuïts són finançats a través de la inserció de discrets anuncis de text.
Llançat per Tangient LLC al març de 2005, va ser comprat per Wikispaces TSL Education de març de 2014. Competeix amb PBworks, Wetpaint, Wikia, i Google Sites (antigament JotSpot).
Malauradament, a causa de problemes de costos, els Wikispaces lliures es van tancar el 31 de juliol de 2018, mentre que els Wikispaces privats es tanquen el 31 de gener de 2019.

## Modalitats de wikispace

* Públic (Public), qualsevol els pot editar.
* Protegit (Protected), només els membres registrats en un determinat wikispace poden editar.
* Completament privat (Fully private), Servei de pagament i només els membres registrats del wikispace poden veure'l.

## Característiques principals dels wikis

* Podem crear un wiki de 2Gb d'espai i un il·limitat nombre de pàgines.
* Els wikis públics i protegits són gratuïts i inclouen publicitat de Google, mentre els wikis privats requereixen pagar una quantitat monetària mensual i no tenen publicitat.
* Hi ha la possibilitat de tenir temes personalitzats i de canviar l'aparença del teu wiki.
* Et permet rebre un avís cada vegada que algú hagi fet una modificació dins la pàgina (aquest pot arribar via mail o bé pel canal RSS).
* Cada pàgina té la seva àrea de discussió on poden participar els usuaris registrats.
* Podem afegir imatges, sons, vídeos...
* Pots seleccionar (a la zona d'administració) sota quina llicència vols que estigui protegit el contingut del teu wiki, com per exemple Creative Commons, o bé no especificar-ne cap.

## Referències

* ↑ Wan, Tony «TSL Education acquires Wikispaces». EdSurge, March 4, 2014.
* ↑ Singel, Ryan «Veni, vidi, wiki». , September 7, 2006 [Consulta: November 6, 2014].
* ↑ «It's time for us to say farewell...». Wikispaces.com, February 12, 2018. Arxivat de l'original el de gener 2, 2019. [Consulta: d’octubre 25, 2018].
* ↑ «Wikispaces» (en castellà). [Consulta: 10 gener 2016].
* Abramson, Larry «Illinois School Looks to Tech Tools to Teach». Morning Edition. NPR, November 29, 2007.
* Hagopian, Peter «Everything You Need To Know To Get Started With Content Management Systems». Information Week, September 10, 2007.
* Etherington, Darrell. «3 Key Web Working Tools for Students». webworkerdaily.com, December 8, 2008. Arxivat de l'original el de febrer 9, 2013. [Consulta: de maig 19, 2017].

## Enllaços externs

* Web de wikispaces Arxivat 2009-06-28 a Wayback Machine.
# Waldon

* Per a altres significats, vegeu «Billy Ray Waldon».
Waldon és una concentració de població designada pel cens del Comtat de Contra Costa a l'estat de Califòrnia als Estats Units d'Amèrica.

## Demografia

Segons el cens del 2000 Waldon tenia 5.133 habitants, 3.086 habitatges, i 1.018 famílies. La densitat de població era de 3.002,8 habitants/km².
Dels 3.086 habitatges en un 10,4% hi vivien nens de menys de 18 anys, en un 26,5% hi vivien parelles casades, en un 4,6% dones solteres, i en un 67% no eren unitats familiars. En el 53,3% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,66 i el nombre mitjà de persones que vivien en cada família era de 2,49.
Per edats la població es repartia de la següent manera: un 9,5% tenia menys de 18 anys, un 8,7% entre 18 i 24, un 49,8% entre 25 i 44, un 18,9% de 45 a 60 i un 13,1% 65 anys o més.
L'edat mediana era de 35 anys. Per cada 100 dones de 18 o més anys hi havia 91,9 homes.
La renda mediana per habitatge era de 58.552 $ i la renda mediana per família de 73.869 $. Els homes tenien una renda mediana de 55.000 $ mentre que les dones 45.878 $. La renda per capita de la població era de 41.093 $. Entorn del 3,5% de les famílies i el 5,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waldon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Waldon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Comic Cuts

Comic Cuts va ser una revista britànica de còmics. Va ser creada pel reporter Alfred Harmsworth a través de la seva companyia Amalgamated Press (AP). Es va publicar de 1890 a 1953 i va durar 3006 números. En els seus primers temps, va inspirar altres editors a produir revistes de còmics rivals. El seu primer número va ser un assortiment de reimpressions de publicacions americanes. Durant la seva vida, el còmic es va fusionar amb molts altres, entre ells Golden Penny (1928), Jolly Comic (1939) i Larks (1940). El còmic Cuts va desaparèixer finalment el setembre de 1953, quan es va fusionar amb Knockout. Comic Cuts va mantenir el rècord de la majoria dels números d'un còmic setmanal britànic durant quaranta-sis anys, fins que The Dandy el va superar el 1999.
El còmic s'esmenta al llibre Heretics de G. K. Chesterton de 1905 i en el llibre Alarms and Discursions, del 2010, i en una línia de la cançó de Cyril Tawney's, Chicken on a Raft - "Em torna a mirar Comic Cuts". També es va esmentar al rècord de 1971 de Clive Dunn "Grandad" - "Còmics retallats, totes les coses diferents". El personatge Annie Twohig s'hi refereix a l'obra de Lennox Robinson "Drama at Inish" ("Annie: Em quedaré a casa i llegireu una revista". "Constance: Quina revista?" "Annie: Comic Cuts").

## Referències

* 1 2 «Comic Cuts at britishcomics.com». Arxivat de l'original el 2016-03-03. [Consulta: 17 juny 2020].
* ↑ "On Mr. Rudyard Kipling and Making the World Small" from Heretics
* ↑ "The Three Kinds of Men" from Alarms and Discursions
# Calanoides

Els calanoides (Calanoida) són un ordre de crustacis de la subclasse dels copèpodes. L'ordre inclou 49 famílies amb unes 1800 espècies pròpies tant d'aigües marines, com salobres i dolces.
Es caracteritzen per presentar el cos dividit en un cefalotòrax ample i un abdomen estret. El límit es troba entre el darrer segment del cefalotòrax (amb el 5è parell de potes) i el primer segment abdominal (amb l'obertura genital). Es tracta d'organismes exclusivament pelàgics, components molt importants del plàncton.

## Taxonomia

Calanoida conté les famílies següents:
* Aetideidae Giesbrecht, 1892
* Arctokonstantinidae Markhaseva & Kosobokova, 2001
* Arietellidae Sars G.O., 1902
* Augaptilidae Sars G.O., 1905
* Bathypontiidae Brodsky, 1950
* Calanidae Dana, 1849
* Candaciidae Giesbrecht, 1893
* Centropagidae Giesbrecht, 1893
* Clausocalanidae Giesbrecht, 1893
* Diaixidae Sars G.O., 1902
* Discoidae Gordejeva, 1975
* Epacteriscidae Fosshagen, 1973
* Eucalanidae Giesbrecht, 1893
* Euchaetidae Giesbrecht, 1893
* Fosshageniidae Suárez-Morales & Iliffe, 1996
* Heterorhabdidae Sars G.O., 1902
* Hyperbionycidae Ohtsuka, Roe & Boxshall, 1993
* Kyphocalanidae Markhaseva & Schulz, 2009
* Lucicutiidae Sars G.O., 1902
* Megacalanidae Sewell, 1947
* Mesaiokeratidae Matthews, 1961
* Metridinidae Sars G.O., 1902
* Nullosetigeridae Soh, Ohtsuka, Imabayashi & Suh, 1999
* Paracalanidae Giesbrecht, 1893
* Parapontellidae Giesbrecht, 1893
* Parkiidae Ferrari F.D. & Markaseva, 1996
* Phaennidae Sars G.O., 1902
* Pontellidae Dana, 1852
* Pseudocyclopidae Giesbrecht, 1893
* Pseudocyclopiidae Sars G.O., 1902
* Pseudodiaptomidae Sars G.O., 1902
* Rhincalanidae Geletin, 1976
* Rostrocalanidae Markhaseva, Schulz & Martínez Arbizu, 2009
* Ryocalanidae Andronov, 1974
* Scolecitrichidae Giesbrecht, 1893
* Spinocalanidae Vervoort, 1951
* Stephidae Sars G.O., 1902
* Subeucalanidae Giesbrecht, 1893
* Sulcanidae Nicholls, 1945
* Temoridae Giesbrecht, 1893
* Tharybidae Sars G.O., 1902
* Tortanidae Sars G.O., 1902

## Ecologia

Els copèpodes de l'ordre Calanoida representen entre el 55 i el 95% dels organismes planctònics en la majoria d'àrees marines. Tenen una importància cabdal en els ecosistemes marins perquè molts són herbívors, s'alimenten del fitoplàncton i constitueixen el vincle directe entre aquest i peixos d'interès comercial, com ara l'arengada i la sardina. També constitueixen l'extrem més petit de l'espectre de mida dels aliments de les balenes, que en consumeixen grans quantitats a l'Atlàntic nord, el Pacífic nord i l'oceà Antàrtic.

## Referències

* 1 2 «Walter, T.C.; Boxshall, G. (2022). World of Copepods Database. Calanoida. Accessed through: World Register of Marine Species at: https://www.marinespecies.org/aphia.php?p=taxdetails&id=1100 on 2022-04-13».
* ↑ Riedl, Rupert. Fauna y flora del mar mediterráneo (en castellà). Barcelona: Ediciones Omega, 1986, p. 858. ISBN 84-282-0767-4.
* ↑ Blaxter, J. H.; Douglas, B.; Tyler, P. A. & Mauchline, J.. The biology of calanoid copepods. 33. Academic Press, 1998, p. 709 (Advances in Marine Biology). ISBN 978-0-12-105545-5.
# Wilthen

Wilthen (alt sòrab: Wjelećin) és un municipi alemany que pertany a l'estat de Saxònia. Limita amb els municipis d'Obergurig, Großpostwitz, Kirschau, Schirgiswalde i Steinigtwolmsdorf. Comprèn els nuclis de Sora (Zdźar), Irgersdorf (Wostašecy) i Tautewalde (Tućicy).

## Evolució demogràfica

| 1834 - 1.180 1885 - 2.035 | 2002 - 6.761 2004 - 6.336 2007 - 5.870 2008 - 5.780 |

## Història

Wilthen va sorgir d'un poble sòrab esmentat primer el 1222. El 1669 el poble va rebre el títol de ciutat i el mercat. Tot i així, ha estat considerat com a poble perquè hi ha només uns pocs mercats d'un any. Tres-cents anys més tard, es va convertir novament en ciutat. Des de 1972 Wilthen és un lloc oficial de recuperació (Erholungsort).
# Cristina Bicchieri

Cristina Bicchieri (Milà, 1950) és una filòsofa italoestatunidenca. Ella és la titular de la càtedra S.J.P. Harvie de Pensament Social i Ètica Comparativa als departaments de Filosofia i Psicologia de la Universitat de Pennsilvània, professora d'Estudis Jurídics a la Wharton School i directora del programa de Filosofia, Política i Economia. Ha treballat en problemes de filosofia de les ciències socials, elecció racional i teoria de jocs. Més recentment, el seu treball s'ha centrat en la naturalesa i l'evolució de les normes socials, i el disseny d'experiments de comportament per comprovar en quines condicions es seguiran les normes. És líder en el camp de l'ètica conductual i és la directora del Behavioral Ethics Lab (BeLab) de la Universitat de Pennsilvània.

## Referències

* 1 2 3 «Cristina Bicchieri». philosophy.sas.upenn.edu/. University of Pennsylvania. Arxivat de l'original el 3 desembre 2013.
* ↑ «BeLab». BeLab.org. University of Pennsylvania. Arxivat de l'original el 20 novembre 2013.
# Bahawalpur (tahsil)

El tahsil de Bahawalpur fou un dels districtes en què estava dividit el nizamat de Bahawalpur, una de les grans divisions administratives de l'estat de Bahawalpur fins al 1955. Tenia 5.824 km² i ocupava la part al sud del riu Sutlej. La població del districte era d'uns 90.000 habitants (1900). La ciutat principal era Bahawalpur i hi havia 107 llogarets. El Sutlej era al nord i la depressió d'Hakra al sud (després de la qual arriba el desert) i entremig les anomenades terres altes.
# Wikitext

Per a definir què és un Wikitext Markup Language, cal dir primer que és un text elaborat per un llenguatge de marcació especial per a l'elaboració de pàgines wikis, en servidors que tinguin instal·lat algun software per a wikis.
El llenguatge de marcació per a wikis se l'anomena llenguatge wikitext i no existeix un estàndard que defineixi la seva sintaxi, les seves característiques i la seva estructura, com la té el llenguatge HTML. Per contra, depenent del software wiki, el llenguatge wikitext varia.
En alguns programes wikis s'accepta l'ús d'algunes marcacions d'HTML o d'altres llenguatges de marcació. I això també depèn de la restricció del lloc, que permet o restringeix algunes marcacions.
Entre els llenguatges wikitext està l'estàndard de MediaWiki. On les marcacions s'aconsegueixen a partir d'una sintaxi senzilla. Per exemple per a crear un hipervincle, s'agrega les marcacions [[ seguit pel nom de l'enllaç intern i finalitzat per ]]. O per ressaltar en negreta una paraula s'utilitza les marcacions de cometes.
La wikipedia usa el software Mediawiki, en el qual també s'accepten moltes marcacions HTML.

## Enllaços externs

* WikiMarkupStandard WorkingGroup mailing list